Ferrarin mekaanikko Francesco Cigarini jäi eilen Bahrainin GP:ssä Kimi Räikkösen Ferrarin alle renkaanvaihdon yhteydessä.

Katso videolta dramaattisen Bahrainin F1-kisan tulokset.

Francesco Cigarini loukkaantui vakavasti eilisessä Bahrainin GP:ssä. EPA / AOP

Cigarini vietiin välittömästi onnettomuuden jälkeen sairaalaan. Ferrarin tallipäällikkö Maurizio Arrivabene kertoi La Gazzetta dello Sportille, että Cigarinilta murtui törmäyksen yhteydessä sääri- ja pohjeluu. Nyt kovia kokenut mekaanikko on kertonut voinnistaan sairaalavuoteelta.

- Leikkaus meni ok. Minun pitää kiittää kaikkia ihmisiä, jotka olivat huolissaan minusta. Ei mitään mutta, isot kiitokset. Haleja!

Myös Räikkönen reagoi Cigarinin julkaisemaan kuvaan.

- Parane pian, kaveri! Räikkönen kirjoitti kuvaan.

Lisäksi suomalainen tykkäsi mekaanikon postauksesta.